Publication: Magyar Közlöny
Issue: MK-2002-49 (Year: 2002, Number: 49)
Era: 1990-2004
Section: is elosszák azok között, akik a társadalmi tulajdont ingyenesen megszerzik.” [16/1991. (IV. 20.) AB határozat,
Paragraph Index: 298

is elosszák azok között, akik a társadalmi tulajdont ingyenesen megszerzik.” [16/1991. (IV. 20.) AB határozat, ABH 1991. 58., 63.]”. A fentiek alapján megállapítható, hogy az állampolgárok tulajdonában okozott sérelmekért nyújtott kárpótlás jogintézménye, és a különbözõ szervezetek (köztük az önkormányzatok) vagyonhoz való juttatása két különbözõ folyamatban történt, a vagyonhoz juttatásnak eltérõek az alkotmányos alapjai. Mint kifejtésre került, a különbözõ szervezetek tulajdonhoz juttatása — a tulajdoni rendszer átalakítása során — annak függvényében alakult, hogy miképp kötõdik az adott szervezet a jogállami Alkotmány deklarált feladataihoz, az abban foglalt alapjogok érvényesítéséhez. Ezért alkotmányossági szempontból nem megalapozott az indítványozónak az az érve, hogy míg az állampolgárok tekintetében az alkotmányellenes helyzet megszûnt, addig a nem természetes személyek tekintetében továbbra is fennáll. Az Alkotmánybíróság fent bemutatott ítélkezési gyakorlatából megállapítható, hogy a különbözõ 2002/49. szám szervezetek tulajdonhoz juttatása nem hasonlítható az állampolgárokat ért tulajdoni sérelmek rendezéséhez.

Source: https://magyarkozlony.hu/hivatalos-lapok/e45a25e4bbd27cede1e71302de6d9c42d7c21e64/dokumentumok/26cfa61836616070e5635dd0447014ab51d73ea8/letoltes